אבק דרכים בשיערי... אבק דרכים בתוך עיניי, בתוך ראשי, ובתוך נפשי "תגיד תודה שאתה חי" המשיח לא יבוא על חמור לבן, הוא יבוא במרצדס לבנה מפוארת, ממוגנת בשמשות ושילדה משוריינת, עם תת-מקלע על גג המכונית ויקיפו אותו 50 אופנוענים מהגיהינום, עם עוזי קצוץ קנה ביד, וקסדות שחורות שמכסות את כל הראש, כמו אסטרונאוטים ואני אשב בבית שלי, על הכורסה הנוחה שלי, ואפצח גרעינים, ואשמע אותו נואם בטלוויזיה ניסים ונפלאות הוא ידבר עברית, אבל הנאום ישודר ויתורגם לכל העולם ופתאום ישראל תהיה אהודה ומבוקשת בכל מקום, כמו שבט לוי בארץ ישראל בימי קדם ואז... יבנו את בית המקדש, איפה שנמצאת היום כיפת הסלע וישראל שתהיה שבט לוי של העולם, תעשה סדר וצדק בעולם הזה, הרקוב מזה אלפי שנים. עשרות אלפי שנים! ואני אשב בבית, על הכורסה הנוחה שלי, ואפצח גרעינים. ככה בדיוק זה יהיה.